CELEX: 32013D0097
Language: sk
Date: 2013-02-19 00:00:00
Title: 2013/97/EÚ: Vykonávacie rozhodnutie Komisie z  19. februára 2013 , ktorým sa udeľujú výnimky určitým členským štátom týkajúce sa poskytovania štatistík podľa nariadenia Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiky založené na prieskume Európske zisťovanie o zdraví (EHIS) [oznámené pod číslom C(2013) 784]  Text s významom pre EHP

21.2.2013   
            
            
               SK
            
            
               Úradný vestník Európskej únie
            
            
               L 48/21
            
         VYKONÁVACIE ROZHODNUTIE KOMISIE
   z 19. februára 2013,
   ktorým sa udeľujú výnimky určitým členským štátom týkajúce sa poskytovania štatistík podľa nariadenia Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiky založené na prieskume Európske zisťovanie o zdraví (EHIS)
   [oznámené pod číslom C(2013) 784]
   (Iba anglické, francúzske, holandské, nemecké a švédske znenie je autentické)
   (Text s významom pre EHP)
   (2013/97/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1338/2008 zo 16. decembra 2008 o štatistikách Spoločenstva v oblasti verejného zdravia a bezpečnosti a ochrany zdravia pri práci (1), a najmä na jeho článok 9 ods. 2,
   so zreteľom na žiadosti podané Belgickým kráľovstvom, Francúzskou republikou, Holandským kráľovstvom, Švédskym kráľovstvom a Spojeným kráľovstvom Veľkej Británie a Severného Írska,
   keďže:
   
               (1)
            
            
               V súlade s článkom 9 ods. 2 nariadenia (ES) č. 1338/2008 Komisia môže udeliť členským štátom výnimky a prechodné obdobia, pričom obe musia byť založené na objektívnych kritériách.
            
         
               (2)
            
            
               Z informácií poskytnutých Komisii vyplýva, že dôvodom žiadostí týchto členských štátov o výnimky je potreba významných úprav vnútroštátnych administratívnych a štatistických systémov v záujme ich úplného zosúladenia s nariadením (ES) č. 1338/2008.
            
         
               (3)
            
            
               Uvedené výnimky by sa na základe žiadostí mali udeliť Belgicku, Francúzsku, Holandsku, Švédsku a Spojenému kráľovstvu.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre Európsky štatistický systém,
            
         PRIJALA TOTO ROZHODNUTIE:
   Článok 1
   Výnimky vymedzené v prílohe sa udeľujú členským štátom vymenovaným v tej istej prílohe.
   Článok 2
   Toto rozhodnutie je určené Belgickému kráľovstvu, Francúzskej republike, Holandskému kráľovstvu, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 19. februára 2013
      
         
            Za Komisiu
         
         Algirdas ŠEMETA
         
            člen Komisie
         
      
   
   
      (1)  Ú. v. EÚ L 354, 31.12.2008, s. 70.
   
      PRÍLOHA
      
         Výnimky z nariadenia (ES) č. 1338/2008 vykonávaného Komisiou týkajúce sa štatistík založených na prieskume Európske zisťovanie o zdraví (EHIS)
      
      Belgicko, Francúzsko a Holandsko nepredkladajú premenné vymedzené v tejto tabuľke:
      
                  Belgicko
               
               
                  
                              —
                           
                           
                              INTLANG (jazyk zisťovania),
                           
                        
                              —
                           
                           
                              PL4, PL5, PL7 zo súboru týkajúceho sa obmedzení fyzických a zmyslových funkcií,
                           
                        
                              —
                           
                           
                              MH1a až MH1h týkajúce sa duševného zdravia,
                           
                        
                              —
                           
                           
                              AM3 a AM5 týkajúce sa ambulantnej starostlivosti,
                           
                        
                              —
                           
                           
                              PA4 týkajúce sa preventívnych aktivít,
                           
                        
                              —
                           
                           
                              UN1a až UN2d týkajúce sa nevykrytých potrieb.
                           
                        
            
                  Francúzsko
               
               
                  
                              —
                           
                           
                              AL1 až AL6 týkajúce sa spotreby alkoholu,
                           
                        
                              —
                           
                           
                              IC1 až IC3 týkajúce sa neformálnej starostlivosti.
                           
                        
            
                  Holandsko
               
               
                  
                              —
                           
                           
                              PL5 a PL6 týkajúce sa obmedzení fyzických a zmyslových funkcií,
                           
                        
                              —
                           
                           
                              MH1a až MH1h týkajúce sa duševného zdravia,
                           
                        
                              —
                           
                           
                              PE1 až PE8 týkajúce sa fyzických aktivít,
                           
                        
                              —
                           
                           
                              AL1 až AL6 týkajúce sa spotreby alkoholu.
                           
                        
            Švédsko a Spojené kráľovstvo: vo Švédsku a v Spojenom kráľovstve tvoria referenčnú populáciu jednotlivci vo veku 16 rokov a viac, ktorí žijú v domácnostiach a majú bydlisko na území týchto členských štátov v čase zberu údajov.